[pic] | KOMISIJA EVROPSKIH SKUPNOSTI |

Bruselj, 6.12.2007

COM(2007) 777 konč.

2007/0271 (COD)

Prilagoditev na regulativni postopek s pregledom Predlog

UREDBA EVROPSKEGA PARLAMENTA IN SVETA

o spremembi Uredbe (ES) št. 2150/2002 o statistiki odpadkov, kar zadeva Komisiji podeljena izvedbena pooblastila

(predložila Komisija)

OBRAZLOŽITVENI MEMORANDUM

1. Ozadje predloga

1.1 Reforma postopka komitologije

Sklep Sveta št. 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[1] je bil spremenjen s Sklepom Sveta št. 2006/512/ES z dne 17. julija 2006[2].

Člen 5a Sklepa 1999/468/ES, kakor je bil spremenjen, je uvedel novi regulativni postopek s pregledom za ukrepe splošnega obsega za spreminjanje nebistvenih sestavin temeljnega akta, sprejetega v skladu s postopkom iz člena 251 Pogodbe, vključno s črtanjem nekaterih navedenih sestavin ali z dopolnitvijo akta tako, da se mu dodajo nove nebistvene sestavine.

1.2. Prednostna uskladitev in splošna uskladitev

Parlament, Svet in Komisija so v skupni izjavi[3] določili seznam temeljnih aktov, ki bi jih bilo treba nujno prilagoditi spremenjenemu Sklepu z uvedbo novega regulativnega postopka s pregledom (prednostna uskladitev). Da bi se regulativni postopek s pregledom lahko uporabljal tudi za druge akte, sprejete s postopkom soodločanja, ki so že bili v veljavi, ko je začel veljati Sklep 2006/512/ES, skupna izjava prav tako poziva, da se navedeni akti prilagodijo v skladu z veljavnimi postopki (splošna uskladitev).

Komisija je sklenila preučiti vse te akte, da bi po potrebi do konca leta 2007 predložila zakonodajne predloge za njihovo prilagoditev novemu regulativnemu postopku s pregledom[4].

1.3. Uporabljena metoda

Kakor je navedeno v Sporočilu Komisije Evropskemu parlamentu in Svetu z dne (…), je Komisija skrbno preučila vse instrumente, sprejete s postopkom soodločanja, da bi določila tiste, za katere lahko sprejme ukrepe splošnega obsega za spreminjanje nebistvenih sestavin zadevnega temeljnega akta. Komisija je določila 200 aktov, ki bi jih bilo treba prilagoditi.

Nekatere od teh aktov zajema kodifikacijski program Komisije. Takšen je primer Uredbe (ES) št. 2150/2002 o statistiki odpadkov[5]. Prilagoditev novemu postopku se mora opraviti glede na stopnjo postopka kodifikacije bodisi s prenovitvijo kodificiranega predloga bodisi, kakor v tem primeru, z zakonodajno spremembo.

2. PRAVNI VIDIKI PREDLOGA

Namen prilagoditve je uvesti regulativni postopek s pregledom iz člena 5a Sklepa 1999/468/ES, kakor je bil spremenjen. V tem primeru Uredba (ES) št. 2150/2002 predvideva, da lahko Komisija opredeli merila za oceno kakovosti in vsebine poročil o kakovosti, izvaja rezultate pilotnih študij in prilagaja vsebino prilog. Ker so ti ukrepi splošnega obsega in so namenjeni spremembi nebistvenih elementov Uredbe (ES) št. 2150/2002 ali njeni dopolnitvi z novimi nebistvenimi elementi, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.

Ker je temeljni akt uredba, jo je treba prilagoditi z enakovrednim aktom.

2007/0271 (COD)

Prilagoditev na regulativni postopek s pregledom Predlog

UREDBA EVROPSKEGA PARLAMENTA IN SVETA

o spremembi Uredbe (ES) št. 2150/2002 o statistiki odpadkov, kar zadeva Komisiji podeljena izvedbena pooblastila

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

ob upoštevanju predloga Komisije[6],

ob upoštevanju mnenja Evropskega ekonomsko-socialnega odbora[7],

v skladu s postopkom, določenim v členu 251 Pogodbe[8],

ob upoštevanju naslednjega:

(1) Uredba (ES) št. 2150/2002 Evropskega parlamenta in Sveta z dne 25. novembra 2002 o statistiki odpadkov[9] določa, da bi bilo treba sprejeti nekatere ukrepe v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[10].

(2) Sklep 1999/468/ES je bil spremenjen s Sklepom 2006/512/ES, ki je uvedel novi regulativni postopek s pregledom za ukrepe splošnega obsega za spreminjanje nebistvenih sestavin temeljnega akta, sprejetega v skladu s postopkom iz člena 251 Pogodbe, vključno s črtanjem nekaterih navedenih sestavin ali z dopolnitvijo akta tako, da se mu dodajo nove nebistvene sestavine.

(3) Da bi se ta novi postopek lahko uporabljal tudi pri že veljavnih aktih, sprejetih v skladu s postopkom iz člena 251 Pogodbe, je treba navedene akte v skladu s skupno izjavo Evropskega parlamenta, Sveta in Komisije o Sklepu 2006/512/ES prilagoditi v skladu z veljavnimi postopki.

(4) V primeru Uredbe (ES) št. 2150/2002 je zlasti primerno, da se Komisija pooblasti, da opredeli merila za oceno kakovosti in vsebine poročil o kakovosti, izvaja rezultate pilotnih študij in prilagaja vsebino prilog. Ker so ti ukrepi splošnega obsega in so namenjeni spremembi nebistvenih elementov Uredbe (ES) št. 2150/2002 ali njeni dopolnitvi z novimi nebistvenimi elementi, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.

(5) Uredbo (ES) št. 2150/2002 je zato treba ustrezno spremeniti −

SPREJELA NASLEDNJO UREDBO:

Člen 1

Uredba (ES) št. 2150/2002 se spremeni:

1. Člen 1(5) se nadomesti z naslednjim:

„5. Komisija izdela preglednico preštevilčenja med statistično nomenklaturo iz Priloge III in seznamom odpadkov, določenim z Odločbo Komisije 2000/532/ES. Ti ukrepi, namenjeni spremembi nebistvenih elementov te uredbe, se sprejmejo v skladu z regulativnim postopkom s pregledom iz člena 7(3).“

2. Člen 3(1) se nadomesti z naslednjim:

„1. Države članice pridobivajo podatke, ki morajo ustrezati pogojem o kakovosti in natančnosti, opredeljenim po postopku iz drugega pododstavka, in so potrebni za opis značilnosti, navedenih v prilogah I in II, s pomočjo:

- raziskav,

- upravnih ali drugih virov, kot so na primer poročila, predpisana z zakonodajo Skupnosti o ravnanju z odpadki,

- statističnih ocen na podlagi naključnih vzorcev ali ocen ocenjevalcev na področju odpadkov ali

- kombinacije teh možnosti.

Pogoje glede kakovosti in natančnosti določi Komisija. Ti ukrepi, namenjeni spremembi nebistvenih elementov te uredbe in ki jo dopolnjujejo, se sprejmejo v skladu z regulativnim postopkom s pregledom iz člena 7(3).

Zaradi zmanjševanja obremenitev enot poročanja imajo nacionalni organi in Komisija dostop do virov upravnih podatkov pod pogojem, da upoštevajo omejitve in pogoje, ki jih na svojih področjih pristojnosti določi vsaka država članica in Komisija.“

3. Člen 5(4) se nadomesti z naslednjim:

„4. Na osnovi zaključkov iz pilotnih študij Komisija obvesti Evropski parlament in Svet o možnostih priprave statistik za dejavnosti in značilnosti, ki jih je zajela pilotska študija o uvozu in izvozu odpadkov. Potrebne izvedbene ukrepe sprejme Komisija. Ti ukrepi, namenjeni spremembi nebistvenih elementov te uredbe in ki jo dopolnjujejo, se sprejmejo v skladu z regulativnim postopkom s pregledom iz člena 7(3).“

4. Člen 6 se nadomesti z naslednjim:

„Člen 6

Izvedbeni ukrepi

1. Ukrepi, potrebni za izvajanje te uredbe, se sprejmejo po postopku iz člena 7(2).

Vključujejo ukrepe:

a) za pripravo podatkov v skladu s členom 3(2), (3) in (4), upoštevajoč gospodarsko strukturo in tehnične pogoje v državi članici. S temi ukrepi se lahko posamezni državi članici dovoli, da za posamezne postavke v sistemu razčlenitve ne pošlje podatkov, če je s tem vpliv na kakovost statistike dokazano omejen. V vsakem primeru pa je pri teh izjemah treba navesti skupno količino odpadkov za vsako postavko, navedeno v oddelku 2(1) in 8(1) Priloge I;

b) za pripravo ustrezne oblike posredovanja podatkov držav članic v dveh letih po začetku veljavnosti te uredbe.

2. Ukrepi, namenjeni spremembi ali dopolnitvi nebistvenih elementov te uredbe, se sprejmejo v skladu z regulativnim postopkom s pregledom iz člena 7(3) in se nanašajo zlasti na:

a) prilagajanje gospodarskemu in tehničnemu razvoju pri zbiranju in statistični obdelavi podatkov kakor tudi pri obdelavi in prenosu podatkov;

b) prilagoditev specifikacij iz v prilog I, II in III;

c) opredelitev meril za oceno ustrezne kakovosti in vsebino poročil o kakovosti, kakor določa oddelek 7 prilog I in II;

d) izvedbo rezultatov pilotnih študij v skladu s členoma 4(3) in 5(1).“

5. Člen 7 se nadomesti z naslednjim:

„Člen 7

Odbor

1. Komisiji pomaga Odbor za statistični program, ustanovljen s členom 1 Sklepa 89/382/EGS, Euratom.

2. Pri sklicevanju na ta odstavek se uporabljata člena 5 in 7 Sklepa 1999/468/ES ob upoštevanju določb iz člena 8 Sklepa.

Rok, določen v členu 5(6) Sklepa 1999/468/ES, je tri mesece.

3. Pri sklicevanju na ta odstavek se uporabita člen 5a(1) do (4) in člen 7 Sklepa 1999/468/ES v skladu s členom 8 Sklepa.

4. Komisija pošlje odboru, ustanovljenemu z Direktivo 2006/12/ES, osnutek ukrepov, ki jih namerava predložiti Odboru za statistični program.“

6. V členu 8 se besedilo „iz člena 7(2)“ nadomesti z besedilom „iz člena 7(3)“.

7. Priloga I se spremeni:

8. v oddelku 2 se zadnji stavek točke 2 nadomesti z naslednjim:

„Na osnovi zaključkov teh študij sprejme Komisija potrebne izvedbene ukrepe. Ti ukrepi, namenjeni spremembi nebistvenih elementov te uredbe in ki jo dopolnjujejo, se sprejmejo v skladu z regulativnim postopkom s pregledom iz člena 7(3).“

9. v oddelku 7 se točka 1 nadomesti z naslednjim:

„1. Za vsako postavko iz oddelka 8 (dejavnosti in gospodinjstva) države članice navedejo, kakšen delež vseh odpadkov navedene postavke predstavljajo prikazani statistični podatki. Minimalni prag zajema določi Komisija. Ti ukrepi, namenjeni spremembi nebistvenih elementov te uredbe in ki jo dopolnjujejo, se sprejmejo v skladu z regulativnim postopkom s pregledom iz člena 7(3).“

10. Priloga II se spremeni:

11. v oddelku 7 se točka 1 nadomesti z naslednjim:

„1. Za značilnosti, navedene v oddelku 3 in za vsako postavko izmed vrst postopkov, navedenih v oddelku 8(2), države članice navedejo, kakšen delež vseh odpadkov navedene postavke predstavljajo prikazani statistični podatki. Minimalni prag zajema določi Komisija. Ti ukrepi, namenjeni spremembi nebistvenih elementov te uredbe in ki jo dopolnjujejo, se sprejmejo v skladu z regulativnim postopkom s pregledom iz člena 7(3).“

12. v oddelku 8 se zadnji stavek točke 3 nadomesti z naslednjim:

„Na osnovi zaključkov teh študij sprejme Komisija potrebne izvedbene ukrepe. Ti ukrepi, namenjeni spremembi nebistvenih elementov te uredbe, se sprejmejo v skladu z regulativnim postopkom s pregledom iz člena 7(3).“

Člen 2

Ta uredba začne veljati dvajseti dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Evropski parlament Za Svet

predsednik predsednik

[1] UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).

[2] UL L 200, 22.7.2006, str. 11.

[3] UL C 255, 21.10.2006, str. 1.

[4] PE 376.314v01-00 – A6-0236/2006 (Izjava Komisije, priložena poročilu Parlamenta).

[5] UL L 332, 9.12.2002, str. 1. Uredba, kakor je bila nazadnje spremenjena z Uredbo (ES) št. 1893/2006 (UL L 393, 30.12.2006, str. 1).

[6] UL C , , str. .

[7] UL C , , str. .

[8] UL C , , str. .

[9] UL L 332, 9.12.2002, str. 1. Uredba, kakor je bila nazadnje spremenjena z Uredbo (ES) št. 1893/2006 (UL L 393, 30.12.2006, str. 1).

[10] UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).